2. pielikums

Ministru kabineta

2016. gada  31. maija

noteikumiem Nr. 331

**Operatīvās rīcības plānā norādāmā informācija**

1. Ziņas par institūcijām, kas piedalās civilās aviācijas nelaimes gadījumā cietušā civilās aviācijas gaisa kuģa un cilvēku meklēšanas un glābšanas darbos, kā arī civilās aviācijas gaisa kuģa nelaimes gadījuma seku likvidēšanā.

2. Informācija par amatpersonām, ar kurām nepieciešams sazināties gaisa kuģa avārijas gadījumā, šo amatpersonu tālruņa numuri un pieejamie sakaru līdzekļi.

3. Aviācijas nelaimes gadījuma informācijas centra darbības posmi un procedūras.

4. Norādījumi par cilvēku meklēšanas un glābšanas operācijās iesaistīto gaisa kuģu un citu transportlīdzekļu apgādi, operatīvo apkalpošanu, degvielas uzpildes vietu, tehnisko nodrošinājumu un raksturu, kā arī to pastāvīgās atrašanās vietu.

5. Civilās aviācijas gaisa kuģa nelaimes gadījuma identificēšana un institūciju apziņošana par civilās aviācijas gaisa kuģa nelaimes gadījumu.

6. Informācija par formalitātēm citu valstu meklēšanas un glābšanas vienību ielidošanai Latvijas Republikas atbildības rajonā, kā arī lai Aviācijas meklēšanas un glābšanas koordinācijas centrs saņemtu nepieciešamo palīdzību.

7. Ar aeronavigācijas pakalpojumu sniedzēju kopīgi sadarbības pasākumi.

8. Glābšanas darbu veikšana nelaimes gadījumā cietušā civilās aviācijas gaisa kuģa atrašanās vietā:

8.1. metodes, kas izmantojamas, lai nodotu brīdinājumus gaisa kuģiem;

8.2. cilvēku meklēšanai un glābšanai aktuālas informācijas (piemēram, NOTAM paziņojumi, laika prognozes) saņemšanas veidi;

8.3. amatpersonu pienākumi un tiesības, veicot meklēšanas un glābšanas darbus;

8.4. civilās aviācijas gaisa kuģī esošo personu skaita un identitātes noskaidrošana;

8.5. atbalsta sniegšana nelaimes gadījumā cietušajiem, kuriem nav nepieciešama ārstniecība stacionārā;

8.6. nelaimes gadījumā cietušā civilā gaisa kuģa atrašanās vietas perimetra ierobežošana un apsardze (uz sauszemes);

8.7. medicīniskās palīdzības sniegšana cietušajiem;

8.8. rīcība ar bojāgājušiem cilvēkiem;

8.9. tālruņa līniju izveidošana informācijas sniegšanai par civilās aviācijas nelaimes gadījumā cietušajiem;

8.10. atbalsts civilās aviācijas nelaimes gadījumā cietušajiem un viņu tuviniekiem;

8.11. iespējamais aprīkojuma pārgrupējums saistībā ar meteoroloģiska­jiem apstākļiem vai citiem apstākļiem;

8.12. veidi, kā tiek saņemta palīdzība no citiem koordinēšanas centriem (ieskaitot gaisa kuģi, personālu un aprīkojumu);

8.13. metodes, lai palīdzētu meklēšanas un glābšanas vai cita veida gaisa kuģim nokļūt līdz briesmās esošajam gaisa kuģim;

8.14. rīcība ar cietušā civilās aviācijas gaisa kuģa atlūzām;

8.15. civilās aviācijas nelaimes gadījuma izmeklēšana.

9. Sabiedrības informēšana par civilās aviācijas negadījuma seku likvidēšanas gaitu.

10. Sadarbība ar kaimiņvalstu meklēšanas un glābšanas koordinācijas centriem.

11. Aviācijas meklēšanas un glābšanas koordinācijas centra personāla apmācība.

12. Reģistru uzturēšana.

13. Aviācijas nelaimes gadījuma informācijas centra kompetence.

14. Aviācijas meklēšanas un glābšanas koordinācijas centra un Jūras meklēšanas un glābšanas koordinācijas centra sadarbības kārtība.

Satiksmes ministrs Uldis Augulis